Diari Oficial de la Generalitat Valenciana


Sumari del DOGV 9689, del 22-09-2023 (2023/9601)

Extracte de la Resolució d'11 de setembre de 2023, del Vicerectorat de Cultura i Societat de la Universitat de València, per la qual es convoca la vintena edició del Premi de poesia César Simón.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9689

Data del DOGV
:   22-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9601


Data del document
:   11-09-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució d'11 de setembre de 2023, del Vicerectorat de Cultura i Societat de la Universitat de València, per la qual es convoca la vintena edició del Premi de poesia César Simón. [2023/9601]  
BDNS (identif.): 717055.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/717055  
  
Primer. Beneficiaris  
Hi poden concórrer els autors i autores majors d'edat, siga quina siga la seua nacionalitat. Les obres han d'estar escrites en castellà. Cada autor ha de presentar un sol llibre de poemes.  
Les persones premiades en edicions anteriors no poden presentar-se novament al premi.  
  
Segon. Objecte  
Premiar el millor llibre de poemes que es presente a aquest concurs amb la finalitat de promoure la creació poètica en castellà i la divulgació de les obres premiades en el context universitari i en la societat en general.  
  
Tercer. Bases reguladores  
La convocatòria està publicada en l'URL https://links.uv.es/bW4lrtC  
  
Quarta. Quantia  
El premi està dotat amb un premi dinerari de 2.500 € (menys retenció IRPF).  
El premi és indivisible i pot ser declarat desert.  
La quantitat abonada com a premi dinerari està subjecta a les retencions legalment establertes d'acord amb la legislació fiscal.  
El premi comporta la publicació del poemari guanyador en el Servei de Publicacions de la Universitat de València.  
La participació en aquesta convocatòria suposa l'acceptació per part del guanyador o guanyadora de la publicació del llibre premiat.  
  
Cinqué. Termini de presentació de sol·licituds  
El termini per a presentar els poemaris s'iniciarà a partir de l'endemà de la publicació d'aquest extracte en el DOGV i finalitza el 31 d'octubre de 2023, inclusivament.  
  
Sisé. Altres dades  
La sol·licitud per participar en el premi s'han de presentar amb els formularis que són accessibles a través de web https://webges.uv.es/uvEntreuWeb/menu.jsp'idtramite=EXPSOLP2U&idgrupo=6396 i que s'han d'emplenar mitjançant l'aplicació ENTREU (Entorn de Tramitació Electrònica de la Universitat de València).  
La sol·licitud de participació ha d'estar acompanyada de la documentació següent:  
a) Un PDF que contindrà l'obra participant. El nom de l'arxiu ha de ser el títol o lema del poemari, que figurarà en la seua primera pàgina (exemple: Titolpoemari.pdf). No ha de portar cap mena de signatura o identificació.  
b) Un PDF del DNI, passaport o document oficial equivalent de la persona sol·licitant.  
c) Un PDF que contindrà una breu ressenya biogràfica.  
Si la sol·licitud es presenta en paper, cal trametre-la a través dels registres regulats en l'article 16 de la Llei 39/2015, d'1 d'octubre, del procediment administratiu comú de les administracions públiques, i s'ha d'efectuar de la manera següent:  
a) Un sobre amb les dades del participant: nom i cognoms, títol o lema de l'obra, domicili, telèfon de contacte, una breu ressenya biogràfica, fotocòpia del DNI, passaport o document oficial equivalent i correu electrònic.  
b) Un altre sobre amb l'obra impresa en quatre exemplars, juntament amb una còpia en suport digital amb la finalitat de ser utilitzada en el cas que resulte guanyador o finalista i es publique. No ha de portar cap mena de signatura o identificació.  
c) Tots dos sobres s'han d'introduir en un altre sobre, que s'ha de trametre a l'adreça següent:  
«A l'atenció de: XX premi de poesia César Simón  
Vicerectorat de Cultura i Societat de la Universitat de València  
Servei de Cultura Universitària  
C/ Universitat, 2  
46052 València»  
  
València, 11 de setembre de 2023.- La vicerectora de Cultura i Societat (p. d. de la rectora, DOGV 30.05.2022): Ester Alba Pagan.